กรมอุตุนิยมวิทยา ยืนยันกรณีข้อมูลคลื่นความหนาวจะแผ่ปลุกคุมประเทศไทยทั่วทุกภาคตั้งแต่เวลา 24.00 น. ไม่เป็นความจริง
กรมอุตุนิยมวิทยา ยืนยันกรณีข้อมูลคลื่นความหนาวจะแผ่ปลุกคุมประเทศไทยทั่วทุกภาคตั้งแต่เวลา 24.00 น. ไม่เป็นความจริง กรมอุตุนิยมวิทยา เปิดเผยกรณีที่มีการเผยแพร่ข้อมูลผ่านสื่อสังคมออนไลน์เกี่ยวกับคลื่นความหนาวจะแผ่ปกคลุมประเทศไทยทุกภาคตั้งแต่เวลา 24.00 น. เป็นต้นไปโดยในภาคเหนือ ภาคอีสาน จะมีอุณหภูมิลดลง 10 - 12 องศาเซลเซียส และกรุงเทพมหานครจะมีอุณหภูมิ 8-10 องศาเซลเซียส มากสุดในรอบ 14 ปีนั้น ชี้แจงว่า ข้อมูลดังกล่าวไม่ได้มีแหล่งที่มาจากกรมอุตุนิยมวิทยาและไม่เป็นความจริงซึ่งในวันที่ 24 - 26 กันยายนนี้ บริเวณภาคเหนือและภาคตะวันออกเฉียงเหนือ อุณหภูมิจะลดลงจากวันนี้อีก 2 - 4 องศาเซลเซียสเท่านั้น และมีอุณหภูมิต่ำสุด 19 - 25 องศาเซลเซียส พร้อมขอให้ประชาชนติดตามข้อมูลการพยากรณ์อากาศและการแจ้งเตือนภัยจากกรมอุตุนิยมวิทยาเท่านั้น หากมีข้อสงสัยเพิ่มเติมสามารถสอบถามได้ที่สายด่วน 1182 หรือโทร 0 2399 4012-3 ได้ตลอด 24 ชั่วโมง